《分题道林宝塔送贯道先生归湖南》
明代·释宗泐

钟山禁城东，浮图出林麓。层级凌紫烟，虚檐交翠木。

异人昔垂化，千载有遗躅。夕梦铿清钟，晨筵散华烛。

一谐湖南英，凭高旷游目。江山环帝京，形胜天下独。

安知复遄迈，怅焉此遐瞩。寒日下西南，轻帆驾孤鹄。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。